Potgooi - Nuus & Weer 27 Mei 2019 - NETRADIOSA
Sekere vraestelle van die Mei/Junie eksamens by Unisa het in die hande van studente beland voor die eksamen. Menslike wetenskappe, Ekonomie- en Bestuur wetenskap asook Rekeningkunde vraestelle het uitgelek. Die polisie is ingeroep om die voorvalle te ondersoek. Reeds in 2013 is 12,000 studente beïnvloed toe vraestelle op die ope mark verkoop is. Die segspersoon van Unisa het studente versoek om nie oneerlik op te tree nie, maar gerugte vlieg rond dat van die vraestelle sommer op die internet se sosiale netwerk beland het..
’n Vrou van Johannesburg is gearresteer nadat sy betrap is van die onwettige krag koppeling wat sy gemaak het toe die munisipaliteit die toevoer afgesny het. Die vrou se kragtoevoer is afgesny weens wanbetaling van ’n rekening wat reeds R91,000 beloop het. Elke keer as die krag afgesny word, is sy met behulp van ’n munisipale werker weer op ’n ander manier van krag voorsien. Die vrou is op borgtog van R2,000 vrygelaat, en sal weer op 4 Junie in die hof verskyn op aanklag van diefstal. Intussen is vasgestel dat talle onwettige koppelings deur mense in lokasies en plakkerskampe verantwoordelik is vir miljoene rand se verliese aan munisipaliteite.
‘n Kontrak on heinings en inligtingstelsels by gevangenisse te installeer het van R477 miljoen verhoog tot R1,5 miljard. Die Spesiale Ondersoek Eenheid is tans besig om die drastiese vermeerdering in koste te ondersoek aangesien tender prosedures gesystap is met die toekenning van verandering in die kontrak. Vreemd egter dat die ondersoek reeds in September 2017 begin is en klaarblyklik eers in Junie 2019 voltooi sal wees. SA Fence and Gate, die kontrakteurs vir die projek, het aangedui dat daar gesoek word na ‘n oplossing vir die “probleem”.
‘n Korrektiewe beampte werksaam in Worcester, is Saterdag gearresteer op beweerde klagtes van korrupsie en besit van dwelms .
Die Universiteit van Port Elizabeth gaan al die koshuise se name verander om lede van die terroriste beweging te vereer. Name soos Sarah Baarmnan, Solomon Mahlangu en Hector Pieterson sal nou op koshuise se naamborde pryk.
Plaaswerkers in Grabouw se staking duur reeds drie weke en werkers sê dat hul sal bly staak totdat daar aan hul eise voldoen word. Hul eis ‘n salaris van R250 per dag Dit beteken bykans R5,600 per maand. Enkel kwartiere moet ook omskep word in familie-eenhede
Phakamani Hadebe, die hoof van Eskom het bedank. Volgens hom het sy gesondheid gelei onder die eise wat sy pos aan hom gestel het. Hy is die elfde bestuurder binne tien jaar. Kenners meen daar is tans niemand binne die Eskom struktuur wat die pos kan vul en veranderinge teweeg kan bring nie.
Terwyl Ramaphosa belowe dat korrupsie uitgeroei sal word, gaan sy amptenare ongestoord voort om hulself te verryk. Agt buitelanders is saam met ‘n amptenaar van Binnelandse Sake gearresteer vir beweerde korrupsie rondom die uitreiking van paspoorte . Kontant, paspoorte, ID dokumente en loopfone is tydens die operasie in Atlantis gekonfiskeer.
Warmbad – Gedeeltelik bewolk en koud in die oggend maar warmer later met ‘n Min 10 Max 23
Nelspruit – Gedeeltelik bewolk en koud in die oggend maar warmer later met ‘n Min 9 Max 24
Pretoria – Gedeeltelik bewolk met ‘n Min 16 Max 23
Johannesburg – Gedeeltelik bewolk met ‘n Min 12 Max 21
Vereeniging – Gedeeltelik bewolk met ‘n Min 11 Max 24
Rustenburg – Gedeeltelik bewolk met ‘n Min 11 Max 23
Bloemfontein – Gedeeltelik bewolk en koud in die oggend maar warmer later met ‘n Min 10 Max 21
Kimberley – Gedeeltelik bewolk met ‘n Min 14 Max 23
Durban – Gedeeltelik bewolk met ‘n Min 19 Max 25
Oos-London – Gedeeltelik bewolk met matige tot swaar reënbuie met ‘n Min 19 Max 24
Upington – Gedeeltelik bewolk met ‘n Min 17 Max 26
Kaapstad – Gedeeltelik bewolk met ligte reënbuie met ‘n Min 16 Max 18
Port Elizabeth – Gedeeltelik bewolk met ligte reën ‘n Min 17 Max 19
Sutherland – Bewolk en koud met ‘n Min 4 Max 16
Potgooi – Nuus & Weer 24 Mei 2019